armvectores/hy_wikipedia_2023 huggingface dataset:
Անվերջություն (փիլիսոփայություն)

Անվան այլ կիրառումների համար տե՛ս՝ Անվերջություն (այլ կիրռումներ)Անվերջություն, մատերիայի, նրա շարժման ու զարգացման, ժամանակի ու տարածության անսահմանափակությունն ու նրանց ճանաչման անսպառելիությունը բնութագրող հասկացություն։
Դասական կոսմոլոգիայում աշխարհի անվերջությունը ըմբռնվել է որպես մատերիայի, տարածության ու ժամանակի միասեռ, միօրինակ մասերի անսահմանափակ գումար, ուստի, որպես վերջավորների պարզ համադրություն, հնարավոր է համարվել աշխարհի վերջավոր մասի օրինաչափությունները անվերջի վրա տարածելը։ Այս պատկերացման անհետևողականությունը բացահայտվեց կոսմոլոգիական պարադոքսների շնորհիվ, և այն հաղթահարվեց նորագույն ֆիզիկայում։ Պարզվեց, որ միկրոաշխարհում մատերիայի բաժանման անվերջությունը պետք է դիտվի որպես նրա անվերջ փոխակերպումների հնարավորության։
Հարաբերականության տեսությունը, կապ հաստատելով տարածա-ժամանակի կառուցվածքի և մատերիայի բաշխման օրինաչափությունների միջև, սահմանազատում է մտցնում անվերջությունյան և անսահմանափակաթյան միջև՝

առաջինը վերագրելով տարածա-ժամանակի ներքին կառուցվածքին
երկրորդը՝ նրա չափելիությանը։Այս հիմքի վրա ստեղծված տիեզերքի տարբեր մոդելները պետք է դիտել ոչ թե նրա վերջավորության ապացույց, այլ տարածա-ժամանակի կառուցվածքի արտահայտման միջոցներ։
Իմացաբանական առումով անվերջությունը աշխարհի ճանաչման պրոցեսի անվերջություն է։ Մարդկային պրակտիկ գործունեությունն ընթանում է վնրջավոր տիրույթում, սակայն իմացությունը, որքանով այն հավակնում է համընդհանուր և անհրաժեշտ լինելու, պարունակում է անվերջի տարր, ուստի այն անվերջի իմացություն է։ Մետաֆիզիկական տեսակետից անվերջություն ըմբռնվում է որպես «հոռի անվերջություն», որպես միատարր վերջավորների հանրագումար, նրանց պարզ կրկնություն։ Ուստի անհնարին է լինում բացատրել իմացության անցումը վերջավորից անվերջին, զգայականից տրամաբանականին, փաստականից տեսականին։ Դիալեկտիկական ըմբռնմամբ, թեև ամեն մի փաստական գիտելիք իր բովանդակությամբ վերաբերում է վերջավորին, կոնկրետին, սակայն իր ձևով, որպես գիտելիք ընդհանրապես, որպես ընդհանուր աշխարհըմբռնման մի մաս, օժտված է համընդհանուր և անհրաժեշտ բնույթով, ուստի և գիտելիք է անվերջի մասին։ Հետևաբար իմացությունը վերջավորի և անվերջի դիալեկտիկական հակասության հաղթահարման պատմական պրոցես է։
Վիտամին ակումբ

«Վիտամին ակումբ», հայկական սթենդապ ժանրի հումորային հեռուստահաղորդում, որը ցուցադրվել է «Շանթ» հեռուստաընկերությամբ 2010-2016 թվականներին։ Առաջին անգամ եթեր է հեռարձակվել 2010 թվականին, երբ հումորիստներից ոմանք լքում են «32 ատամ» ակումբը, և այդտեղից դուրս եկած հումորիստներից ձևավորվում են նորաստեղծ «Վիտամին ակումբը»։ Ակումբի «ամենաերկարակյաց» անդամներն էին համարվում նախկին երեսուներկուսցիներ Արման Խաչատրյանը (Արմուշ) Գարիկ Պապոյանը, Արամ Սարգսյանը (Արամ MP3), Վաչե Թովմասյանը, Կարեն Սահակյանը (Չարենց) և Տիգրան Գևորգյանը (Տիկո)։
Նկարահանման հրապարակը գտնվել է Երևանում


== Արտաքին հղումներ ==
Պաշտոնական կայք Archived 2012-10-16 at the Wayback Machine.
Էջը «Շանթ» հեռուստաընկերության պաշտոնական կայքում
Զելյոնի Գայ (գյուղ, Բաշտանկայի շրջան)

Անվան այլ կիրառումների համար տե՛ս՝ Զելյոնի ԳայԶելյոնի Գայ (ուկրաիներեն՝ Зелений Гай), գյուղ Ուկրաինայի Նիկոլաևի մարզի Բաշտանկայի շրջանում։ Բնակավայրը նախկինում նաև անվանվել է Սոլդատսկոե։ Հիմնադրվել է 1815 թվականին։
2001 թվականի տվյալներով Զելյոնի Գայ գյուղում բնակվում էր 7 մարդ։ Բնակավայրը զբաղեցնում է 0,07 կմ²։


== Ծանոթագրություններ ==


== Արտաքին հղումներ ==
Բնակավայրերի ամբողջական ցանկը Ուկրաինայի Գերագույն Ռադայի կայքում, www.rada.gov.ua (ուկր.)
2001 թվականի Ուկրաինայի համապետական մարդահամարի արդյունքները, ukrcensus.gov.ua (ուկր.)
Ուկրաինայի բնակավայրերի արբանյակային լուսանկարներ և քարտեզներ, maps.vlasenko.net (ուկր.)
Օրետո

Օրետո (իտալերեն՝ Oreto, սից.՝ Oretu, իսկ արաբների ժամանակ կոչում էրՎադի էլ Աբբաս) գետ Իտալիայի Սիցիլիա կղզում։ Անցնում է Կոնկա դ՚Օրո  հարթավայրով և թափվում է Տիրենյան ծով։ Գետի երկարությունը կազմում է 22 կմ։ Ավազանը իր մեջ է ներառում Իտալիայի Ալտոֆոնտե, Մոնրեալ, Պալերմո կոմունաների մեծ մասը ։
Գետի սնուցումը կատարվում է անձրևների և ստորգետնյա ջրերի հաշվին։ Տարվա տաք եղանակներին գետի հոսքը անփոփոխ է մնում, քանի որ ունի շատ վտակներ։ Ջրի միջին ծախսը կազմում է 1,87 մ³/վրկ (հունվար), իսկ մինիմումը՝ 0,116 մ³/վրկ (օգոստոս)։ 1980 թվականից 1997 թվականները ֆիքսվել է ամենամեծ ցուցանիշը՝ 5876 մ³/վրկ (1981 թվական), իսկ մինիմումը ֆիքսվել է 1993 թվականին (0,031 մ³/վրկ)։
Գլխավոր վտակներից է Տորրենտե դեյ Գրեչին, Վալլոնե Պյանո դի Մալոն և Վալլոնե դելլա Մոնական։ Մյուս վտակներից է Ապին, Ալլորո ա Վինյա դ՚Ապի, Վիլլա ՌԵնդա, Սանտա Մարիյա, Ֆոնտանա դել Լյուպո։
Ավազանի մակերեսը կազմում է մոտ 129 կմ²։ Սկիզբ է առնում Մոնթե Ջիբիլմեզիից և հոսում դեպի Պալերմոյի Սանթ Էրազմո բնակավայր։ 2006 թվականին գետը համարվում է հսկվող տարածք։


== Պատմական տվյալներ ==
Գետի անվան ծագման մասին ոչ մի վարկած չի պահպանվել։ Առաջին անգամ Օրենտուս (լատ.՝ Orethus) անունով է հիշատակվում մի փաստաթղթում։ XVI դարում գետի անվան ծագման մասին մի վարկած ծագեց, ըստ որի անունը առաջացել է հունարեն «օրոս» (հուն․՝ όρος) բառից, որը նշանակում է «լեռներ»։ Այդպես էր կոչվում, քանի որ սկիզբ էր առնում Պալերմոյի լեռներից։ Սիցիլիայում բնակվող արաբների օրոք գետը կոչվել Վադի ալ Աբբաս։ Այս տվյալը պահպանվել է աշխարհագետ Իբն Հաուկալի մոտ XII–XIV դարերում։

XI դարում Օրետո գետի մոտ գտնվող Կորլեոնե քաղաքում տեղի ունեցավ ճակատամարտ արաբների և նորմանների միջև։ Պահպանվեցին XII–XX դարերում կառուցված  կամուրջները։ Այդ կամուրջներից առավել հայտնի է Սիցիլիայի թագավոր՝ Ռոժեր II–ի նախաձեռնությամբ, Գեորգի Անտիոքսի 1113 թվականին կառուցած կամուրջը։ 1860 թվականին մայիսի 26–ից 27–ը, Ջուզեպպե Գարիբալդիի հրամանատարության տակ զորքերը անցան այդ կամուրջով և մտան Պալերմո, որտեղ էլ վերջ դրեցին Սիցիլիայի թագավորությանը։ Անցած հազարամյակի ընթացքում գետը փոխել է իր ուղությունը և հիմա կամուրջը գտնվում է դաշտում։
1818 թվականին Օրետո գետ բաց թողեցին Օրետոյի հայտնի առագստանավը, որը Բոնավենտուրի գլխավորությամբ անցավ Ատլանտիկ օվկիանոսը։


== Գրականություն ==
Contino A., Cusimano G., Bova P. & Gatto A. (2010) – La valle dell’Oreto. Aspetti geologico-geomorfologici, idrogeologici e vegetazionali di un bacino della Sicilia nord-occidentale. Regione Siciliana - Azienda Regionale Foreste Demaniali, Università degli Studi di Palermo - Dipartimento di Geologia e Geodesia dell’Università degli Studi di Palermo, Accademia Mediterranea Euracea di Scienze, Lettere e Arti – onlus, Termini Imerese, Collana Sicilia Foreste n. 46, 216 pp., 26 figg., Industria grafica Sarcuto, Agrigento․


== Հղումներ ==
«Appello del Wwf a Palermo “Costituire il Parco del fiume Oreto”» (իտալերեն)։ Palermo.blogsicilia.it։ Արխիվացված է օրիգինալից 2013-09-05-ին 


== Ծանոթագրություններ ==
Կասիմբինյաս

Կասիմբինյաս  (պորտ.՝ Cacimbinhas), համայնք Բրազիլիայում՝ Ալագոաս նահանգի կազմում։ Գտնվում է Ալագոաս նահանգի գյուղատնտեսական շրջանում։ Մտնում է Պալմեյրա դուզ Ինդիուսի գավառի կազմի մեջ։ Գրավում է 273,9 կմ2 տարածք։


== Պատմություն ==
Քաղաքը հիմնադրվել է 1958 թվականին։


== Աշխարհագրություն ==
Կլիմայի ռելիեֆը՝ արևադարձային։


== Ծանոթագրություններ ==
Մերտլ Կորբին

Ժոզեֆինա Մերտլ Կորբին (անգլ.՝ Josephine Myrtle Corbin, մայիսի 12, 1868(1868-05-12), Լինկոլն շրջան, Թենեսի, ԱՄՆ - մայիսի 6, 1928(1928-05-06), Cleburne, Տեխաս, ԱՄՆ), կրկնակի կոնքերով և չորս ոտքերով ծնված ամերիկուհի։ Նրա փոքր «ներքին» ոտքերից յուրաքանչյուրը զույգ էր կազմում առողջ ոտքերից մեկի հետ։ Ըստ Կորբինի՝ նա կարող էր շարժել ներքին ոտքերը, բայց դրանք շատ թույլ էին, ուստի դրանցով քայլել հնարավոր չէր։ Իր կյանքի ընթացքում շրջիկ կրկեսներում աշխատել է որպես դերասանուհի, բացի այդ, գրավել է իր ժամանակի բժիշկների լուրջ ուշադրությունը։
Կորբինի հայրը՝ Վիլյամ Հ. Կորբինը, դստեր ծննդյան ժամանակ 25 տարեկան էր, իսկ մայրը՝ Նենսի Կորբինը (օրիորդական անունը՝ Սալլինս), դստեր ծննդյան ժամանակ 34 տարեկան էր։ Բժիշկները, որոնք ծննդաբերությունից անմիջապես հետո հետազոտել են երեխային, նշել են, որ երկու ծնողներն էլ շատ նման էին միմյանց․ «Երկուսն էլ շիկահեր էին, ունեին կապույտ աչքեր և շատ սպիտակ մաշկ»․ նրանք այնքան նման էին, որ բժիշկները կասկածել են նրանց՝ «արյունակից հարազատներ» լինելու մեջ։ Կորբիններն ունեցել են չորս որդի և չորս դուստր, այդ թվում՝ Նենսիի առաջին ամուսնությունից ծնված դուստրը։
Փոքրիկ Մերտլի ծնունդն արտասովոր որևէ բանով աչքի չի ընկել, ըստ նրա մոր, որն ուրախ էր այդ կապակցությամբ. բժիշկները, ովքեր հետազոտել են երեխային նրա ծննդից անմիջապես հետո, նշել են, որ հասարակության ուշադրությունը «ճակատագրական կլիներ երեխայի և, հնարավոր է, մոր համար»։ Կորբինն ուժեղ երեխա էր․ ծնվելուց երեք շաբաթ անց նա կշռում էր 10 ֆունտ, և, ինչպես հաղորդվում էր նույն տարում տպագրված ամսագրում, «մեծանում է առողջ» և «իրեն լավ է զգացում»։
Տասներեք տարեկանում սկսել է մասնակցել շրջիկ կրկեսների ներկայացումների՝ «Տեխասցի չորսոտանի աղջիկ» կեղծանունով։ Նրա ելույթների առաջին գովազդային բրոշյուրներից մեկը նկարագրել է նրան որպես «այնքան քնքուշ, որքան ամառային արևը, և ​​այնքան երջանիկ, որքան օրը կարող է շարունակվել»։ Նրա հայտնիությունն այնպիսին էր, որ շրջիկ կրկեսների մի քանի սեփականատերեր սկսել են կեղծ չորսոտանի կանանց ներկայացնել հասարակությանը, և նույնիսկ այն ժամանակ, երբ Կորբինն ինքն այլևս ելույթներ չէր ունենում, նրա հետ դեռ մրցում էր կեղծ լրացուցիչ ոտքերով մի քանի կանայք։

Տասնինը տարեկանում Կորբինն ամուսնացել է Քլինթոն Բիկնելլի հետ, որից ունեցել է հինգ առողջ երեխա՝ չորս աղջիկ և մեկ տղա։


== Ծանոթագրություններ ==
Ռուսաստանի ռազմական ոստիկանություն

Ռուսաստանի Դաշնության Զինված ուժերի ռազմական ոստիկանություն (ռուս.՝ Военная полиция Вооружённых Сил Российской Федерации), Ռուսաստանի Դաշնության Զինված ուժերի իրավապահ մարմին։
2010 թվականի գարնանը Ռուսաստանում նախատեսվում է ՌՈ ինստիտուտի բացումը, որը նախատեսվում է ՌԴ պաշտպանության նախարարության կողմից։ Նոր իրավապահ մարմինների ծրագրում ընկած է հրամանատարների պարտականությունների իրականացման գործառույթը կայազորի զորքերի գրասենյակում, օրինակ հետաքննությունների անցկացումը գումարտակներում։ Անձնակազմը բաղկացած է մոտավորապես 5000 մարդուց։ 2010 թվականի գարնանը ռազմական ոստիկանության ստեղծումը կասեցվում է։ Սակայն հոկտեմբերին ձեռնարկվում է ռազմական ոստիկանության ստեղծում։ 2011 թվականի նոյեմբերին ՌԴ պաշտպանության նախարար Անատոլի Սերդյուկովը հայտարարում է, որ ռազմական ոստիկանությունը կսկսի գործել 2012 թվականից։ 2014 թվականի հունվարին Պետական Դուման ընդունում է դաշնային օրենքի պաշտպանության նոր պարբերություն՝ 25.1 «Զինված ուժերի ռազմական ոստիկանության» մասին։


== Տես նաև ==
Ռազմական ոստիկանություն


== Արտաքին հղումներ ==
Պաշտոնական էջ
Russian military police plans on track
Russia's new military police, In Moscow's Shadows, 19 August 2011
https://russiandefpolicy.wordpress.com/2016/03/20/some-mps-fail-first-test/
Ծոգետ

Ծոգետ, գյուղ Արևմտյան Հայաստանում, Բիթլիսի վիլայեթի Մշո գավառում։
Գյուղի մասին հիշատակություն կա Հայրենիքի ձայն շաբաթաթերթի 26.2.1975 թվականի համարում։
Բնակչության մասին տվյալներ չեն պահպանվել։


== Աղբյուրներ ==
«Հայաստանի և հարակից շրջանների տեղանունների բառարան» (5 հատորով), 1986-2001 թթ., Երևանի Համալսարանի հրատարակչություն
Արեւմտահայաստանի եւ Արեւմտահայութեան Հարցերու Ուսումնասիրութեան Կեդրոն


== Տես նաև ==
Բիթլիսի նահանգի հայաբնակ բնակավայրեր


== Ծանոթագրություններ ==
Ամատան (գետակ)

Ամատան, գետակ (առվակ) Հայկական լեռնաշխարհում, Ճորոխի ավազանում, նրա աջակողմյան վտակը։ Մայր գետին միանում է Ամատան գյուղի մոտ։


== Ծանոթագրություններ ==
Ռուսաստանի հրապարակ (Երևան)

Ռուսաստանի հրապարակ, հրապարակ Երևանի Կենտրոն վարչական շրջանում։


== Պատմություն ==
Ռուսաստանի հրապարակը գտնվում է Ալեքսանդր Մյասնիկյանի անվան հրապարակի հարևանությամբ։ Հրապարակի եզրերին են գտնվում Երևանի քաղաքապետարանի և Մոսկվայի տան շենքերը։
Հրապարակի հանդիսավոր բացումը և անվանակոչությունը տեղի է ունեցել 2008 թվականի հոկտեմբերի 21-ին։


== Պատկերասրահ ==

		
		


== Ծանոթագրություններ ==
Շուղեք

Շուղեք, գյուղ Արևմտյան Հայաստանում, Բիթլիսի վիլայեթի Խուլփի գավառակում։ Եղել է պարտեզներով հարուստ հայաբնակ գյուղ։


== Բնակչություն ==
19-րդ դարի վերջին ուներ 70 տուն, իսկ 1914 թվականին 120 տուն հայ բնակիչ։ Գյուղն ավերվել է Առաջին համաշխարհային պատերազմի տարիներին։ Բնակչության շատ քիչ մասին է հաջողվել փրկվել։


== Շինություններ ==
Շուղեքն ուներ Սուրբ Մործաքո անունով հայկական եկեղեցի։ Գյուղում կար վարժարան։


== Տես նաև ==
Բիթլիսի նահանգի հայաբնակ բնակավայրեր


== Ծանոթագրություններ ==


== Աղբյուրներ ==
«Հայաստանի և հարակից շրջանների տեղանունների բառարան» (5 հատորով), 1986-2001 թթ., Երևանի Համալսարանի հրատարակչություն
Արեւմտահայաստանի եւ Արեւմտահայութեան Հարցերու Ուսումնասիրութեան Կեդրոն
Ժողովածու (4765)

Ժողովածու (4765), Երևանի Մաշտոցի անվան Մատենադարանում պահպանվող ձեռագիր, որը «Մաշտոցի անվան ցուցակ ձեռագրացում» (ձեռագրերի ցանկում) ներկայացված է 4765 թվի տակ։ Ձեռագիրը գրվել է  1695 թվականին Կարապետ երեց գրչի կողմից՝  Կոստանդուպոլսում։ Գրված է թղթի վրա, որը ունի 27x20 չափս։ Ձեռագիրը կազմված է 281 թերթից։ Գրված է երկսյուն, նոտրգրով։ Ունի կիսախորան և լուսանցազարդ մանրանկարներ։  Կազմը` կաշեպատ տախատակ դրոշմազարդ, աստառը՝ վարդագույն մետաքս, սպագիր նկար Աստուածածնի։ Հիշատակարաններ գրչի՝ 170ա, 245ա, հետագայի՝ 278ա (1898թ.):


== Բովանդակություն ==
Պատճառք գրոցն Ոսկեբերանի, Եփրեմի, Փիլոնի, Դիոն. Արիսպագացւոյ, Գրիգոր Աստուածաբանի, Գրիգոր Նիւսացւոյ, Նեմեսիոսի, Բարսեցի, Դավթի,
Մեկնութիւն թղթոց կաթողիոայց,
Եւսերիոսի Կեսարացւոյ Պատմութիւն եկեղեցական


== Ծանոթագրություններ ==
Վիլիե Էրբիս

Վիլիե Էրբիս (ֆր.՝ Villiers-Herbisse), համայնք Ֆրանսիայի Գրանդ Էստ մարզի Օբ գավառում։
Բնակչությունը 2008 թվականի դրությամբ կազմում է 95 մարդ, բնակչության խտությունը` 3.59 մարդ/կմ²։ Բնակավայրը զբաղեցնում է 26.44 կմ² տարածք։


== Աշխարհագրություն ==
Գտնվում է Փարիզ քաղաքից 135 կմ արևելք, Շալոն ան Շամպայն քաղաքից` 45 կմ հարավ-արևմուտք, Տրուա քաղաքից` 38 կմ հյուսիս։


== Բնակչություն ==
Բնակչության քանակը ըստ տարիների

Աղբյուրներ` Ֆրանսիայի սոցիոլոգիական գիտությունների բարձրագույն դպրոցի տվյալներ


== Տնտեսություն ==
2010 թվականին ուներ 58 աշխատունակ (15-64 տարեկան)  բնակիչ, որոնցից ակտիվ էին 38-ը, իսկ ոչ ակտիվները` 20։ Ակտիվության ցուցանիշը կազմում է 65,5 %։ 38 աշխատունակ մարդկանցից աշխատել է 37 անձ (22 տղամարդ և 15 կին)։ Գործազուրկ են եղել 1 անձ (0 տղամարդ և 1 կին)։ 20 անաշխատունակներից 9-ը եղել են աշակերտներ կամ ուսանողներ, 3-ը` թոշակառուներ, իսկ 8-ը չեն աշխատել տարբեր պատճառներով։


== Տես նաև ==
Օբ գավառի համայնքների ցանկ


== Արտաքին հղումներ ==
INSEE


== Ծանոթագրություններ ==
Պերսևս և Անդրոմեդա (նկար, Ռուբենս)

«Պերսևս և Անդրոմեդա» (անգլ.՝ Perseus and Andromeda), ֆլամանդացի գեղանկարիչ Պիտեր Պաուլ Ռուբենսի (1622 թվական) նկարը։ Նկարի սյուժեն փոխառել է հունական առասպելից, որտեղ պատմվում է ժայռին կապված Անդրոմեդայի մասին, որին պետք է հոշոտեր ծովահրեշը։ Այդ ժայռի վրա էլ նրան տեսնում է երիտասարդ հերոս Պերսևսը, երբ երկար ճանապարհորդությունից հետո հասնում է Կեփևսի թագավորությանը։ Նկարը գտնվում է Էրմիտաժում, Սանկտ Պետերբուրգ։
Ռուբենսն այս սյուժեով երկու կտավ է ստեղծել։ Երկրորդ տարբերակը, որը ստեղծվել է առաջինի հետ գրեթե միաժամանակ, գտնվում է Բեռլինի պատկերասրահում։ Նույն կոմպոզիցիան  մեծացված տեսքով Ռուբենսը պատկերել է նաև Անտվերպենում գտնվող նրա տան ճակատային մասում։


== Նկարագրություն ==
Այս կտավում Պերսևսը հանդես է գալիս որպես հաղթահերոս, իսկ թևավոր աստվածուհի Վիկտորիան, արմավենու ճյուղը և դափնեպսակը ձեռքին, պսակում է հաղթողին։
Առասպելում Ռուբենսը որոշ փոփոխություններ է մտցրել` նա ավելացրել է թևավոր ձի Պեգասին, որի վրա թամբած թռչում է Պերսևսը։
Ըստ առասպելի հրեշը մոտենում է ժայռին` հմտորեն հաղթահարելով հզոր ալիքները։ Հրեշի աղեղը արդեն մոտ է, երբ Պերսևսը իր օդային սանդալներով թռչում է օդ։ Նրա շողքը ընկնում է  ծովի վրա և  հրեշը նետվում է հերոսի շողքի վրա։ Պերսևսը  բարձրությունից հարձակվում է հրեշի վրա և սուրը խրում է հրեշի մեջքին։ Հրեշն իր պոչով խփում է ջրին։ Ծովը փրփրում է, իսկ Պերսևսը անդադար հարվածում է։ Արյունը և ջուրը հոսում են հրեշի  երախից. նա մահացու  վիրավորված է, ահեղ մարտը ավարտված է։
Յուրաքանչյուր գծի, ձևի ներքին լարված դինամիկան, նրանց աճող ռիթմը այստեղ իրենց գերագույն արտահայտչականությունն են գտնում։ Հպարտ ձին, փառքի թռչող աստվածուհին և առաջ ընթացող Պերսևսը, նրանք բոլորը կարծես ձգվում են դեպի Անդրոմիդան, որը թեքվել է դեպի իր փրկիչը։


== Պատկերասրահ ==


== Գրականություն ==
(իտալերեն) M. Jaffé, Catalogo completo di Rubens, Rizzoli, 1989, p. 280
M. Warszawska: Peter Paul Rubens. Warszawa: Firma Księgarska Jacek i Krzysztof Olesiuk, 2006. ISBN 83-7423-385-0.
Daniela Tarabla: Rubens. Warszawa: Wydawnictwo "Arkady", 2006. ISBN 978-83-60529-22-5.


== Ծանոթագրություններ ==


== Արտաքին հղումներ ==
(անգլերեն) Site officiel du Musée de l'Ermitage Archived 2011-10-20 at the Wayback Machine.
Ստերլինգ արծաթ

Ստերլինգ արծաթ արծաթի համաձուլվածք է կազմված 92.5% (և ավելի) արծաթից և 7.5% ուրիշ մետաղներից մասնավորապես պղնձից, ստերլինգ արծաթը նույն 925 հարգի արծաթն է։ 999 հարգի արծաթը չափազանց փափուկ է  մեծ զարդեր պատրաստելու համար դրա համար էլ մաքուր արծաթին ավելացվում  է պղինձ , որպեսզի մետաղին հաղորդեն ամրություն, պահպանեն ճկունությունը և թանկարժեք մետաղի գեղեցկությունը։
Որպես լիգերացնող կոմպոնենտ պղնձի հետ միասին կարելի է օգտագործել  ուրիշ մետաղներ որակի բարելավման, ճաքելու հատկությունը նվազեցնելու, տոկունությունը բարձրացնելու, հաճելի գույնը պահպանելու և  մետաղը սևացումից պաշտպանեու համար։ Այդ նպատակով օգտագործվող մետաղներն են գերմանիում, ցինկ, պլատին կամ տիտան և տարբեր լրացումներ որոնք են  սիլիցիումը և բորը։ Այնուամենայնիվ իրական ստանդարտ խառնուրդը ստացվում է պղնձի ավելացումից։


== Ստուգաբանություն ==
Գոյություն ունի մի քանի տարբերակ կապված անվան ծագման հետ։ Ըստ  Բրիտանիկա հանրագիտարանի անվանումը ի հայտ է եկել XII դարում և սկզբնապես եղել է անգլիական արծաթյա դրամների անվանումը, 1 ֆունտ արծաթից հատվել է 240  հատ մետաղադրամ («Tower pound»ստանդարտի որոնք պահվել են թագավորական բանկում)։
1955թ-ից Օքսֆորդի անգլերեն լեզվի բառարանում տարբերակ է առաջարկվել, որի համաձայն Ստերլինգ անվանումը  թվագրվում է մոտ 1300 թվականից և ստացել է նորմանյան ընտանիքի արծաթե դրամների անունը, որի վրա կային փոքր աստղիկներ (հին անգլերենով steorling)
Առավել տարածված է Ուոլտեր դի Պինչեբեկայի տարբերակը  (Walter de Pinchebek), որի համաձայն նախկինում օգտագործվել է «Easterling Silver» («արևելյան հողերի արծաթ»), որը նշանակում է 925 հարգի արծաթի համաձուլվածքից պատրաստված դրամներ հյուսիսային Գերմանիայում։ Մարզը բաղկացած հինգ քաղաքից անգլիացիները կոչել են «Easterling»,  XII դարում մարզը մտել է Հենզայի միության կազմի մեջ։  Տարածքի բնակիչները ակտիվ առևտրական հարաբերությունների մեջ են եղել անգլիացիների հետ, ապրանքների դիմաց վճարվել են տեղական դրամներով, որոնք ունեցել են բարձր որակ և ամրություն (մաքուր արծաթը չափազանց փափուկ է և շուտ է վնասվում)։ Հենրիխ II թագավորը 1158 թվականից սկսած սահմանել է նման ստանդարտ դրամի համաձուլվածքի համար:Հետագայում  աստիճամաբար խոսակցության մեջ համաձուլվածքի անվանումը «Sterling Silver» փոխարինվել և անվանվել է դրամի արծաթ։
Ալիմամդլու

Ալիմամդլու, գյուղ Արևելյան Հայաստանում, Ելիզավետպոլի նահանգի Ջևանշիրի գավառում։
Բնակիչները մեծ մասամբ ադրբեջանցիներ էին։
Բնակչության հիմնական զբաղմունքը անասնապահությունն ու երկրագործությունն էր։


== Աղբյուրներ ==
«Հայաստանի և հարակից շրջանների տեղանունների բառարան» (5 հատորով), 1986-2001 թթ., Երևանի Համալսարանի հրատարակչություն


== Տես նաև ==
Ելիզավետպոլի նահանգի հայաբնակ բնակավայրեր


== Ծանոթագրություններ ==
Ալինի Մորաես

Ալինի Մորաես, (պորտ.՝ Jaqueline Morais, դեկտեմբերի 22, 1982(1982-12-22), Սորոկաբա, Սան Պաուլու, Բրազիլիա), բրազիլացի դերասան, մոդել, հաղորդավար։


== Կարիերա ==
12 տարեկանում նա մեկնում է Սան Պաուլո, որտեղ սկսում է մոդելի կարիերան։ Ընդամենը 2 տարի հեռուստատեսությունում աշխատելուց հետո Ալինին արդեն ստանում է գլխավոր դեր ՛՛Ինչպես մի ալիք՛՛ նովելում։
Նրա նկարները պատահաբար ընկնում են ռեժիսոր Ավանսին Ֆիլյոյի ձեռքը, ով փնտրում էր տաղանդներ։ Նա նկարը ցույց է տալիս Ռիկարդո Վադինգտոնին, ով նրան հրավիրում է մասնակցել ՛՛Ուսանողի սիրտ՛՛ սերիալի քաստինգին և նա ստանում է այդ դերը։ Մինչ հաջողությունը նրան կժպտար նա խաղում է երկրորդական դերեր։ 2003 թ. նա խաղում է լեսբուհի Կլարայի դերը ՛՛Կրքոտ կանայք՛՛ սերիալում /ցուցադրել է Արմենիա թիվին/: Դրանից հետո խաղում է ՛՛Մեղքի գույնը՛՛ սերիալում /ցուցադրել է Արմենիա թիվին/, կրկին երկրորդական դեր։ Դրանից հետո նա արդեն ամրագրված էր ՛՛Ամերիկա (սերիալ)՛՛ում խաղալու համար, սակայն նրա ծրագրերը խառնվում են, երբ նա ստանում է առաջարկ ՛՛Ինչպես մի ալիք՛՛ սերիալում գլխավոր դեր կերտելու։


== Սերիալոգրաֆիա ==
2002 թ. Ուսանողի սիրտ
2003 թ. Կրքոտ կանայք /ցուցադրել է Արմենիա թիվին/
2004 թ. Մեղքի գույնը /ցուցադրել է Արմենիա թիվին/
2004 թ. Ինչպես մի ալիք /ցուցադրել է Արմենիա թիվին/
2007 թ. Երկու երես /ցուցադրել է Արմենիա թիվին/
2008 թ. Գնահատիր օրը /ցուցադրել է Արմենիա թիվին/
2010 թ. Կախարդական հեքիաթ
2011 թ. Մոգը /ցուցադրել է Առաջին ալիքը/
2015 թ. Ժամանակից դուրս
Ուռուցքաբանություն

Ուռուցքաբանություն կամ օնկոլոգիա (հուն․՝ όγκος — զանգված, հավելուկ, ուռուցք և λόγος — գիտություն), բժշկագիտության ճյուղ, ուսումնասիրում է ուռուցքների առաջացման պատճառները, զարգացման մեխանիզմները, կլինիկական ընթացքը, մշակում բուժման ու կանխարգելման մեթոդներ։ Ուռուցքաբանության զարգացումը պայմանավորված է կենսաբանության (առանձնապես բջջաբանության և գենետիկայի), քիմիայի (մասնավորապես կենսաքիմիայի) և բնական այլ գիտությունների, տեսական բժշկության (ախտաբանություն) և կլինիկական (վիրաբուժություն, ռադիոլոգիա, գինեկոլոգիա են) դիսցիպլինների հաջողություններով։ 
Որպես ինքնուրույն բժշկակենսաբանական դիսցիպլին ուռուցքաբանությունը ձևավորվել է 20-րդ դարում, չնայած ուռուցքները մարդկությանը հայտնի են եղել շատ վաղուց։ Ուռուցքաբանության ձևավորմանը նպաստել է փորձառական ուռուցքաբանության զարգացումը, որի հիմնադիր Մ․ Ա․ Նովինսկին առաջինն էր աշխարհում շների վրա կատարել չարորակ ուռուցքի փոխպատվաստոում (1876)։ 
1930-ական թվականներին ապացուցվեց արոմատիկ ածխաջրածինների (մասնավորապես բենզապիրենի), էստրոգենների և իոնացնող ճառագայթների որոշ տեսակների քաղցկեղածին ներգործությունը։ 1903 թվականին ֆրանսիացի Ա․ Բորելն առաջարկեց ուռուցքների վիրուսային ծագման հիպոթեզը։ Այնուհետև փորձնական և տեսական ուռուցքաբանության բնագավառում հանդես եկան 3 հիմնական ուղղություններ՝ քիմիական, վիրուսային և ճառագայթային։ Կլինիկական ուռուցքաբանության արագ զարգացումը կապված է վիրաբուժության և ռադիոլոգիայի հաջողությունների հետ, որոնք հանգեցրին չարորակ նորագոյացությունների բուժման և ախտորոշման մեթոդների կատարելագործմանը։ 
ժամանակակից ուռուցքաբանությանն արդեն հայտնի են բազմաթիվ ուռուցքածին վիրուսներ։ 


== Ծանոթագրություններ ==
Աստվածություն

Աստված ենթադրյալ գերբնական կամ անմահ անձնավորություն է, ով կարող է դիտվել որպես սուրբ, աստվածային կամ սրբազան։ Ավելի լայն իմաստով՝ պաշտամունքի և երկրպագության առարկա։
Աստվածությունները պատկերված են տարբեր ձևերով, բայց ավելի հաճախ՝ մարդու կամ կենդանու տեսքով։ Որոշ համոզմունքներ և ավանդույթներ համարում են, որ աստծուն որևէ հատուկ ձևով պատկերելը աստվածանարգություն է։ Որպես կանոն, նրանք անմահ են և սովորաբար ունենում են անհատականություն, օժտված են գիտակցությամբ, բանականությամբ, ցանկություններով և հույզերով, ինչպիսին բնորոշ է մարդուն ։ Բնության այդպիսի երևույթներ, ինչպիսիք են կայծակը, ջրհեղեղները, փոթորիկները, այլ «ֆորս մաժորային իրավիճակները» և հրաշքները վերագրվում են աստվածություններին։ Հաճախ համարվում էն, որ նրանք ունեն իշխանություն մարդկային կյանքի տարբեր ասպեկտների վրա (օրինակ՝ ծննդյան կամ մահվան)։ Որոշ աստվածություններ, հավատացյալների համոզմունքների համաձայն, իրենց ճակատագրի տնօրինողներն են, վերևից քարոզում են բարոյականություն ու  թելադրում մարդկային օրենքները, և, ի վերջո, համարվում են մարդկային արժանապատվության և պահվածքի դատավորները։ Երբեմն աստվածությունները համարվում են նաև Երկրի և Տիեզերքի ստեղծողներ։
Կրոնները կարելի է դասակարգել  երկրպագվող աստվածությունների քանակով։ Մոնոտեիստական կրոնները հավատում են միայն մեկ աստվածության, պոլիտեիստական ​​կրոններում՝  հավատում են մի քանի աստվածների։ Գենոտեիզմի համար բնորոշ է մեկ գերագույն աստվածայնության առկայությունը՝  առանց մյուսների ժխտման, որոնք դիտվում են որպես մեկ բացարձակ Աստվածության ասպեկտներ։ Ոչ աստվածային կրոնները ժխտում են ցանկացած բարձրագույն  աստվածների գոյությունը, բայց ընդունում են աստվածների պանթեոնը, որոնք ապրում են, մահանում են և կարող են վերածնվել, ինչպես ցանկացած այլ արարած։


== Պատկերասրահ ==

		
		


== Տես ավելին ==
Ալլահ
Աստվածուհի
Աստված բուդդիզմում
Աստված հինդուիզմում
Լուսնային աստվածություն
Խթոնյան աստվածություն
Փերի


== Ծանոթագրություններ ==
Կրասիլովի շրջան

Կրասիլովի շրջան (ուկրաիներեն՝ Красилівський район), շրջան Ուկրաինայի Խմելնիցկիի մարզում։
Ստեղծվել է 1923 թվականին։ Վարչական կենտրոնը՝ Կրասիլով։


== Աշխարհագրություն ==
Շրջանի տարածքի մակերեսը կազմում է 1200 կմ²։


== Բնակչություն ==
2004 թվականի մարդահամարի արդյունքներով շրջանում բնակվում էր 59300 մարդ։ Բնակչության խտությունը կազմում էր 49,42 մարդ/կմ²։


== Ծանոթագրություններ ==


== Արտաքին հղումներ ==
Ուկրաինայի Պետական վիճակագրական ծառայության կայքը (ուկր.)
Սերիս (Գոյաս)

Սերիս (Գոյաս) (պորտ.՝ Ceres), համայնք Բրազիլիայում՝ Գոյաս նահանգի կազմում։ Մունիցիպալիտետ, Գոյաս նահանգի կենտրոնական մասում։ Մտնում է Սիերիս գավառի կազմի մեջ։ Բնակչությունը կազմում է 18 637 մարդ՝ 2007 թվականի տվյալներով։ Գրավում է 213,497 կմ2 տարածք։ Բնակչության խտությունը՝ 88,8 մարդ/կմ²։
Քաղաքի տոնը նշվում է սեպտեմբերի 4-ին։


== Պատմություն ==
Քաղաքը հիմնադրվել է 1953 թվականին։


== Վիճակագրություն ==
Համախառն ներքին արդյունքը, 2003 թվականի դրությամբ, կազմում է 91.598.655,00 ռեալ (տվյալները՝ Բրազիլիայի աշխարհագրության և վիճակագրության ինստիտուտի)։
Համախառն ներքին արդյունքը մեկ շնչի հաշվով, 2003 թվականի դրությամբ, կազմում է 4.781,22 ռեալ (տվյալները՝ Բրազիլիայի աշխարհագրության և վիճակագրության ինստիտուտի)։
Մարդկային ներուժի զարգացման ինդեքսը, 2000 թվականի դրությամբ, կազմում է 0,782 (տվյալները՝ ՄԱԿ-ի զարգացման ծրագրի)։


== Աշխարհագրություն ==
Տեղանքի կլիման տաք է։


== Արտաքին հղումներ ==
Տեղեկություններ Սերիսի (Գոյաս) մասին
Քաղաքականապես խոցելի անձ

Քաղաքականապես խոցելի անձ տերմինը նկարագրում է այն անձին որը ունի կամ ունեցել է պետական (հանրային) բարձր պաշտոն կամ էլ սերտորեն կապված է այդպիսի անձի հետ։ Այդպիսի պաշտոնի ազդեցությունը հաշվի առնելով՝ ենթադրվում է, որ մեծ վտանգ կա, որ քաղաքականապես խոցելի անձը պոտենցիալ ներգրավված լինի կաշառակերության մեջ։
«Քաղաքականապես խոցելի անձ» հոլովույթը գտնում է իր ակունքները «Abacha» գործից, որը կազմել է խորագրերը 1990-ականների վերջին։
Sani Abacha-ն Նիգերիայի բռնապետ էր, որը կազմակերպել էր իր ընտանիքի անդամների և մերձավորների հետ Նիգերիայում պետական միջոցների զանգվածային գողության մի ցանց։
Այս թալանի գումարը գնահատվել է մի քանի միլիարդ եվրոյի, որոնք պահվում էին Մեծ Բրիտանիայում և Շվեյցարիայում բանկային հաշիվների վրա։
2001-ին, գողացված գումարը վերադարձնելու նպատակով, Նիգերիայի կառավարությունը, որ հաջորդել էր Abacha-ի ռեժիմին դատական հետաքննություն էր բացել եվրոպական մի շարք երկրներում, այդ թվում նաև Շվեյցարիայի Համադաշնության ոստիկանության դաշնային գրասենյակի (FOP) միջոցով։ 
«Քաղաքականապես խոցելի անձ» հասկացությունը առաջացել է Շվեյցարիայի կողմից ավելի քան վաթսուն բանկերում անցկացված այս դատաքննչական փոխօգնության հետևանքով, որը, ի վերջո, ընդգրկվեց ՄԱԿ-ի 2003 թ.-ի Կոռուպցիայի դեմ կոնվենցիայի մեջ։
Պաքսոս

Պաքսի կամ Պաքսոս (հուն․՝ Παξοί), ամենափոքր Հոնիական կղզին, որը տեղակայված է Հունաստանի արևմուտքում։
Փաստացիորեն՝ Պաքսոս անվան տակ հանդես են գալիս պաքսոսյան կղզիների համալիրը։ Կղզիներից ամենախոշորը համանուն կղզին է։ Համալիրի մեջ են մտնում նաև գինեգործությամբ հայտնի Անդիպաքսի կղզին և մի շարք այլ փոքրիկ ծովային փոքրիկ տարածքներ։
Իրավականորեն պատկանում է Հունաստանի Հանրապետությանը։


== Աշխարհագրություն ==
Կղզին գտնվում է Հունաստանի արևմուտքում՝ Հոնիական կղզեախմբում։ Ափերը ողողում են Ատլանտյան օվկիանոսի մաս կազմող Միջերկրական ծովի ջրերը։
Կղզին ունի մոտ 13 կմ (8 մղոն) երկարություն և 4 կմ լայնություն։ Զբաղեցնում է մոտ 25 քառակուսի մետր տարածք։ Ափագծի երկարությունը կազմում է 46 կմ։
Պաքսոսի ամենաբարձր կետը համարվում է Սուրբ Իսավր լեռնագագաթը` 250 մետր բարձրությամբ։ Արևմտյան ափը ամբողջովին սպիտակ է։ Ափագիծը քիչ է կտրատված։ Տարածքի մեջ մասը բաղեցնում են խաղողի և ձիթապտղի այգիները։
Կղզու տարածքում գտնվող ամենամեծ քաղաքը Մագազեյոսն է։ Առավել բնակեցված են հատկապես հարավային հատվածները։ Կղզիաբնակները զբաղվում են հիմնականում բույսերի մշակմամբ։


== Դիցաբանություն ==
Համաձայն հին հունական դիցաբանության՝ հույների դիցարանի ծովերի և օվկիանոսների աստված Պոսեյդոնը ստեղծել է Պաքսոս կղզին՝ իր եռաժանիով Կորֆու կղզուն հարվածելու համար։
Այդպես նա ապահովում էր իր և իր կնոջ՝ Ամփիտրիտեի խաղաղ հանգիստը այս կղզում։


== Տնտեսություն ==

20-րդ դարի 60-ական թվականներին Պաքսոսի տնտեսության գլխավոր ճյուղը հանդիսանում էր ձկնորսությունը, սակայն գնալով այն զիջեց իր տեղը զբոսաշրջությանը։
Ցամաքի հետ միացված է լաստանավային ճանապարհով։


== Տես նաև ==
Հոնիական կղզիներ
Զբոսաշրջությունը Հունաստանում


== Ծանոթագրություններ ==


== Գրականություն ==
В. Водовозов,. Ионийские острова // Энциклопедический словарь Брокгауза и Ефрона : в 86 т. (82 т. и 4 доп.). — СПб., 1890—1907.
Me (ալբոմ)

«Me», հարավկորեացի երգչուհի և Blackpink գըրլ բենդի անդամ Ջիսուի դեբյուտային սինգլային ալբոմը։ Թողարկվելու է 2023 թվականի մարտի 31-ին՝ YG Entertainment և Interscope Records լեյբլների միջոցով։


== Նախապատմություն ==
2022 թվականի հունվարի 25-ին՝ իր երկրպագուների հետ օնլայն հանդիպման ժամանակ Ջիսուն հաստատել է, որ 2022 թվականին դեբյուտ կունենա որպես սոլո արտիստ։ 2023 թվականի հունվարի 2-ին YG Entertainment-ը հաստատել է, որ 2023 թվականին Ջիսուն սոլո դեբյուտ կկատարի և որ ալբոմի շապիկի համար նկարահանումները ավարտված են։
Փետրվարի 21-ին հայտնի դարձավ, որ երաժշտական տեսահոլովակի նկարահանումները արտերկրում են տեղի ունեցել։ Նաև հայտարարվել է, որ տեսահոլովակը ամենաթանկն է խմբի գործունեության պատմության մեջ։
Մարտի 6-ին՝ Ջիսուի պաշտոնական ինստագրամյան էջում հրապարակվել է ալբոմի թողարկման մասին առաջին թիզերը։ Նույն օրը սկսվել է ալբոմի նախավաճառքը (CD, LP, Kit)։ Մարտի 8-ին հրապարակվել է ալբոմի պաշտոնական պաստառը, ինչպես նաև հայտնի է դարձել ալբոմի անվանումը։ Մարտի 10-ին Melon երաժշտական հարթակը հրապարակել է մարտ ամսվա դեբյուտների և քամբեքների ցանկը, որում ընդգրկված է նաև Ջիսուն։ Մարտի 12-ին թողարկվել է ալբոմի երկրորդ թիզերը։
Ջիսուն դարձել է Blackpink-ի վերջին անդամը Ջեննիից (2018), Ռոսեից (2021) և Լիսայից (2021) հետո, ով դեբյուտ է կատարում որպես սոլո արտիստ։


== Թողարկում ==
Սինգլային ալբոմը թողարկվելու է երեք ֆիզիկական տարբերակով՝ CD, LP և Kit։ LP-ն ներկայացվել է սև և կարմիր տարբերակներով։ Ջիսուն իր ներդրումն է ունեցել ալբոմի ձևավորման մեջ։


== Թողարկման պատմություն ==


== Ծանոթագրություններ ==
Համայի գավառ

Համայի գավառ (արաբ․՝  منطقة حماة‎‎) Սիրիայի Արաբական Հանրապետության գավառի կարգավիճակ ունեցող վարչական միավոր, որը հանդիսանում է Համայի մարզի 5 գավառներից մեկը։
Վարչական կենտրոնն է Համա քաղաքը։ 2004 թվականի մարդահամարի տվյալներով գավառը ունի 644,445 բնակչություն։ Բնակչության գերակշիռ մեծամասնությունը ասորիներն ու քրդերն են։
Համայի գավառը բաժանված է 4 շրջանների.

Համայի շրջան (արաբ․՝ ناحية حماة‎‎), կենտրոն՝ Համա,  բնակչություն՝ 467,254
Սուրանի շրջան (արաբ․՝ ناحية صوران‎‎), կենտրոն՝ Սուրան, բնակչություն՝ 90,654
Հիրբանաֆսայի շրջան (արաբ․՝ ناحية حربنفسه‎‎), կենտրոն՝ Հիրբանաֆսա,  բնակչություն՝ 54,592
Ալ-Համրայի շրջան (արաբ․՝ ناحية الحمراء‎‎), կենտրոն՝ Ալ-Համրա, բնակչություն՝ 32,604


== Ծանոթագրություններ ==
Չիրիկ

Անվան այլ կիրառումների համար տե՛ս՝ Չիրիկ (այլ կիրառումներ)Չիրիկ, գյուղ Արևմտյան Հայաստանում, Էրզրումի վիլայեթի Քղիի գավառակում։ Գտնվում էր Քղի քաղաքից 50 կմ հյուսիս-արևելք, Արածանիի աջակողմյան Գյունեկ վտակի հովտում։
Բնակչության մասին տվյալներ չեն պահպանվել։


== Աղբյուրներ ==
«Հայաստանի և հարակից շրջանների տեղանունների բառարան» (5 հատորով), 1986-2001 թթ., Երևանի Համալսարանի հրատարակչություն
Արեւմտահայաստանի եւ Արեւմտահայութեան Հարցերու Ուսումնասիրութեան Կեդրոն


== Տես նաև ==
Էրզրումի նահանգի հայաբնակ բնակավայրեր


== Ծանոթագրություններ ==
Յակշուր (գյուղ, Զավյալովսկի շրջան)

Յակշուր (ռուս.՝ Якшур, ուդմ.՝ Якшур), գյուղ Ռուսաստանի Ուդմուրթական հանրապետության Զավյալովսկի շրջանի կազմում։
Բնակչությունը 2003 թվականին գրանցված տվյալներով կազմում էր 1151 մարդ։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
Արաբները Թուրքիայում

Թուրքիայի արաբներ (արաբ․՝ العرب في تركيا‎‎; թուրքերեն՝ Türkiye Arapları), կամ արաբները Թուրքիայում, Թուրքիայում բնակվող էթնիկ խումբ։ Պաշտոնական տվյալների համաձայն իր մեծությամբ հինգերորդ էթնիկ խումբն է Թուրքիայում (թուրքերից, քրդերից, չերքեզներից և զազա ցեղախմբից հետո)։ Համարվում են արաբների հետնորդները, ովքեր բնակվել են Փոքր Ասիայի տարածքում, մինչ Օսմանյան կայսրության ձևավորումը։ Պաշտոնապես ճանաչված չեն որպես ազգային փոքրամասնություն։ Թուրքաբնակ արաբների մեծ մասը սուննի իսլամի հետևորդներ են, կան նաև շիաներ։ Բացի այդ Թուրքիայում բնակվում են նաև քրիստոնյա արաբներ, ովքեր հիմնականում կաթոլիկներ և բողոքականներ են։ Մեծամասնությունը խոսում է թուրքերեն, որը գրեթե ամբողջությամբ կիրառությունից դուրս է հանել արաբերենը։ Արաբների թիվը Թուրքիայում կազմում է 5-7 միլիոն մարդ, ներառյալ նաև սիրիացի փախստականները։


== Բնակեցում ==
Սուննի իսլամի հետևորդ թուրքաբնակ արաբները բնակվում են հիմնականում Թուրքիայի հարավային և հարավարևելյան հատվածներում՝ հատկապես Բաթմանի, Բիթլիսի, Գազիանթեփի, Հաթայի, Մարդինի, Մուշի, Սիիրթի, Շըրնաքի, Շանլըուրֆայի, Մերսինի և Ադանայի մարզերում։ Նրանք Փոքր Ասիայում բնակված արաբների հետնորդներն են, ովքեր գաղթել են Անատոլիա մինչ թուրքական ներխուժումը։ Թուրքաբնակ արաբների մի մասը տեղափոխվել է Սիրիա, հատկապես Ռաքքա։
Լոզանի պայմանագրով Թուրքիային է անցել Օսմանյան Սիրիան, հատկապես Հալեպի վիլայեթը, որտեղ բնակչության մեծ մասը կազմել են արաբները։
1995 թվականին թուրքաբնակ արաբների թվաքանակը կազմել է, տարբեր տվյալներով, 800 000-ից մինչ 1 000 000 մարդ։ Այլ ցուցանիշների համաձայն արաբների թիվը կազմել է 1 600 000 մարդ կամ Թուրքիայի բնակչության 2 %-ը։


== Ծանոթագրություններ ==
Քիրազդերե

Քիրազդերե, գյուղ Օսմանյան կայսրությունում, Տրապիզոնի վիլայեթի Օրդուի գավառակում։
Բնակչության մասին տվյալներ չեն պահպանվել։ Նրանք բռնությամբ տեղահանվել են 1915 թվականի Մեծ եղեռնի ժամանակ։ Նրանց մեծ մասը զոհվել է աքսորի ճանապարհին։


== Աղբյուրներ ==
«Հայաստանի և հարակից շրջանների տեղանունների բառարան» (5 հատորով), 1986-2001 թթ., Երևանի Համալսարանի հրատարակչություն


== Տես նաև ==
Արեւմտահայաստանի եւ Արեւմտահայութեան Հարցերու Ուսումնասիրութեան Կեդրոն
Աստերոիդների ցանկ (282601-282700)

Աստերոիդների ցանկ (282501-282600)  • Աստերոիդների ցանկ  • Աստերոիդների ցանկ (282701-282800)
 Աստերոիդների ցանկ (282501-282600)  • Աստերոիդների ցանկ  • Աստերոիդների ցանկ (282701-282800)
Տեպելվելյա

Տեպելվելյա (էստ․՝ Tepelvälja), գյուղ Էստոնիայի Լյաենե-Վիրումաա նահանգի Վիհուլա շրջանում։
2011 թվականի տվյալներով գյուղում բնակվում էր 10 մարդ։


== Տես նաև ==
Էստոնիայի վարչական բաժանում


== Ծանոթագրություններ ==


== Արտաքին հղումներ ==
Էստոնիայի բնակավայրերի անվանումները (հետխորհրդային շրջանի անվանափոխումներից հետո), http://www.eki.ee կայքում։ (անգլ.) և (էստոներեն)
Էստոնիայի բնակչության վիճակագրությունը; «Էստոնիայի վիճակագրություն» պետական գործակալության կայքում։ (էստոներեն)
Նատալյա Պետկևիչ

Նատալյա Պետկևիչ (ռուս.՝ Ната́лья Влади́мировна Петке́вич, հոկտեմբերի 24, 1972(1972-10-24), Մինսկ, Բելառուսական ԽՍՀ, ԽՍՀՄ), բելառուս քաղաքական գործիչ, 2004-2010 թվականներին Բելառուսի նախագահի աշխատակազմի ղեկավարի տեղակալ, իսկ հետո՝ առաջին տեղակալ։ Բելառուսի իրավաբանների հանրապետական միության նախագահի տեղակալն է։ Բելառուսի դահուկային միության նախագահն է։


== Կենսագրություն ==
Նատալյա Պետկևիչը ծնվել է 1972 թվականի հոկտեմբերի 24-ին Մինսկում։ 1994 թվականին ավարտել է Բելառուսի պետական համալսարանի իրավաբանական ֆակուլտետը։ 1999 թվականից իրավաբանական գիտությունների թեկնածու է, թեկնածուական դիսերտացիան պաշտպանել է «Արտաքին տնտեսական գործարքներ (իրավական տեսանկյուններ)» թեմայով։
Աշխատել է որպես առաջատար մասնագետ, ապա՝ Բելառուսի Հանրապետության նախագահի աշխատակազմի պետական և միջազգային իրավունքի պետական իրավական գլխավոր վարչության պետ։ 2001 թվականին դարձել է Ալեքսանդր Լուկաշենկոյի մամուլի քարտուղարը, 2004 թվականին՝ նախագահի աշխատակազմի ղեկավարի տեղակալը։
Նատալյա Պետկևիչին արգելվել է մուտք գործել ԱՄՆ և Եվրամիության երկրներ։ Արգելքի պատճառ է հանդիսացել Պետկևիչի մասնակցությունը 2006 թվականի նախագահական ընտրությունների արդյունքների աղավաղմանը։
2009 թվականի հունվարի 9-ին նշանակվել է Բելառուսի Հանրապետության նախագահի աշխատակազմի ղեկավարի առաջին տեղակալ։ Այդ պաշտոնը զբաղեցրել է մինչև 2010 թվականի դեկտեմբերի 28-ը։
2009 թվականի մարտի 27-ին ամուսնացել է Բելառուսի Հանրապետության ազգային պետական հեռուստառադիոընկերության նախագահի տեղակալ Ալեքսանդր Իվանովիչ Մարտինենկոյի հետ։
Աշխատել է որպես Բելառուսի Հանրապետության նախագահի օգնական։ 2014 թվականի հոկտեմբերի 1-ին Ալեքսանդր Լուկաշենկոյի հրամանագրով ազատվել է զբաղեցրած պաշտոնից։
2018 թվականին ամուսնացել է ՄԱԿ-ում Բելառուսի մշտական ներկայացուցիչ, դիվանագետ Վալենտին Ռիբակովի հետ։


== Ծանոթագրություններ ==


== Արտաքին հղումներ ==
Письмо оргкомитета Европейского Марша заместителю главы Администрации президента Наталье Петкевич
Կուտսենոզեն (Ստորին Հռենոսի գավառ)

Կուտսենոզեն (ֆր.՝ Kutzenhausen), համայնք Ֆրանսիայի Գրանդ Էստ մարզի Ստորին Հռենոս գավառում։
Բնակչությունը 2006 թվականի դրությամբ կազմում է 855 մարդ, բնակչության խտությունը` 118.75 մարդ/կմ²։ Բնակավայրը զբաղեցնում է 7.20 կմ² տարածք։


== Աշխարհագրություն ==
Գտնվում է Փարիզ քաղաքից 410 կմ արևելք, Ստրասբուրգ քաղաքից` 40 կմ հյուսիս։


== Բնակչություն ==
Բնակչության քանակը ըստ տարիների

Աղբյուրներ` Ֆրանսիայի սոցիոլոգիական գիտությունների բարձրագույն դպրոցի տվյալներ


== Տնտեսություն ==
2010 թվականին ուներ 609 աշխատունակ (15-64 տարեկան)  բնակիչ, որոնցից ակտիվ էին 480-ը, իսկ ոչ ակտիվները` 129։ Ակտիվության ցուցանիշը կազմում է 78,8 %։ 480 աշխատունակ մարդկանցից աշխատել է 448 անձ (248 տղամարդ և 200 կին)։ Գործազուրկ են եղել 32 անձ (13 տղամարդ և 19 կին)։ 129 անաշխատունակներից 35-ը եղել են աշակերտներ կամ ուսանողներ, 52-ը` թոշակառուներ, իսկ 42-ը չեն աշխատել տարբեր պատճառներով։


== Տես նաև ==
Ստորին Հռենոս գավառի համայնքների ցանկ


== Արտաքին հղումներ ==
INSEE


== Ծանոթագրություններ ==
Արմեն Մանուկյան (դեղաբան)

Անվան այլ կիրառումների համար տե՛ս՝ Արմեն Մանուկյան (այլ կիրառումներ)Արմեն Հակոբի Մանուկյան (հունվարի 18, 1959(1959-01-18), Երևան, Հայկական ԽՍՀ, ԽՍՀՄ), հայ դեղաբան։ Բժշկական գիտությունների դոկտոր (2004 թ.), պրոֆեսոր (2005 թ.):


== Կենսագրություն ==
Արմեն Մանուկյանը ծնվել է 1959 թվականին Երևանում։ 1985 թվականին ավարտել է Երևանի պետական բժշկական ինստիտուտը։ 1985-1989 թվականներին աշխատել է Երևանի № 1 մանկաբուժական կլինիկայում, այնուհետև՝ Գուգարքի կենտրոնական շրջանային հիվանդանոցում, 1989 թվականից՝ Երևանի պետական բժշկական համալսարանի դեղաբանության ամբիոնում, 2005 թվականից՝ պրոֆեսոր։ 1994-2002 թվականներին, միաժամանակ՝ բուժական ֆակուլտետի դեկանի տեղակալ։
Աշխատանքները վերաբերում են գամմա-ամինակարագաթթվի և նրա ցիկլիկ ածանցյալների ուղեղային-պաշտպանական ազդեցության խնդիրներին, սակավաշարժության պայմաններում ուղեղի արյան շրջանառության խանգարման մեխանիզմների բացահայտմանը և բուժմանը։


== Անդամակցություն ==
ՀՀ դեղաբանների ընկերության անդամ, 1990 թ.


== Երկեր ==
Դեղաբանություն (անգլերեն, հ. 1, 2, 2003, 2004, համահեղինակ)


== Ծանոթագրություններ ==
Մուրսա

Մուրսա, գյուղ Արևմտյան Հայաստանում, Բիթլիսի վիլայեթի Սղերդի գավառում։
Բնակչության մասին տվյալներ չեն պահպանվել։ Նրանք բռնությամբ տեղահանվել են 1915 թվականի Մեծ եղեռնի ժամանակ։ Նրանց մեծ մասը զոհվել է աքսորի ճանապարհին։


== Աղբյուրներ ==
«Հայաստանի և հարակից շրջանների տեղանունների բառարան» (5 հատորով), 1986-2001 թթ., Երևանի Համալսարանի հրատարակչություն
Արեւմտահայաստանի եւ Արեւմտահայութեան Հարցերու Ուսումնասիրութեան Կեդրոն


== Տես նաև ==
Բիթլիսի նահանգի հայաբնակ բնակավայրեր


== Ծանոթագրություններ ==
Սպիտակ խխունջ

Սպիտակ խխունջ (լատ.՝ Gyraulus albus), տափակ խխունջների ընտանիքին պատկանող փափկամարմին կենդանի։ Գրանցված է Հայաստանի Հանրապետության Կարմիր գրքում։


== Նկարագրություն ==
Սկավառակաձև, 4,5 արագ աճող պտույտներով խեցին բաց գունավորված է։ Ելանցքի մոտ գտնվող վերջին պտույտը երկու անգամ լայն է նախավերջինից։ Խեցու մակերեսը 
պարույրաձև կողերից կազմված ավելի բարակ պարզ ցանցաձև նախշով է և դասավորված գծերով։ Խեցին ունի մինչև 6 մմ լայնություն և 2 մմ բարձրություն։


== Տարածվածություն ==
Տարածված է Եվրոպայում, Արևմտյան Սիբիրում, Ալթայում և Հարավային Կովկասում։ Հայաստանում հայտնի է Գեղարքունիքի (Սևանա լճի Սևան քաղաքի մոտ և նախկին Գիլլի լճի տեղում գտնվող ջրանցքներ) և Լոռու (Ստեփանավան քաղաքի շրջակայքում գտնվող լճակ) մարզերից։


== Էկոլոգիա ==
Ապրում է խոշոր լճակներում, լճերում և գետերում, հանդիպում են ջրասույզ բուսականության վրա։ Կենսաբանական առանձնահատկությունները հայտնի չեն։


== Պահպանություն ==
Բնության պահպանության միջազգային միության Կարմիր ցուցակի չափորոշիչներով գնահատվում է որպես վտանգված և հազվագյուտ տեսակ։ Փոքրաքանակ է, հանդիպում է եզակի առանձնյակներով։ Թվաքանակի փոփոխության միտումները հայտնի չեն։
Վտանգման սպառնալիքները հանդիսանում են Սևանա լճի բացթողումը և տեսակի գոյատևման պայմանների փոփոխությունը։ Այլ ջրամբարներում, որտեղ հանդիպում է կենդանին հանդիսանում է հիդրոլոգիական ռեժիմի փոփոխության։
Պահպանվում է «Սևան» ազգային պարկում։


== Ծանոթագրություններ ==
Ֆրանկլին շրջան (Թենեսի)

Անվան այլ կիրառումների համար տե՛ս՝ Ֆրանկլին շրջան (այլ կիրառումներ)Ֆրանկլին շրջան (անգլ.՝ Franklin County), ԱՄՆ Թենեսի նահանգի 95 վարչական միավորներից մեկը։ Ընդհանուր տարածությունը 1.432 կմ² է, բնակչությունը՝ 39.270 մարդ (2000 թ. տվյալներով)։ Շրջկենտրոնն է Վինչեստեր բնակավայրը։ Կազմավորվել է 1807 թ.։
Նամպոն

Նամպոն (ֆր.՝  Nampont), համայնք Ֆրանսիայի Պիկարդիա մարզի Սոմ գավառում։
Բնակչությունը 2006 թվականի դրությամբ կազմում է 270 մարդ, բնակչության խտությունը` 13.92 մարդ/կմ²։ Բնակավայրը զբաղեցնում է 19.39 կմ² տարածք։


== Աշխարհագրություն ==
Գտնվում է Փարիզ քաղաքից 175 կմ հյուսիս, Ամյեն քաղաքից 65 կմ հյուսիս-արևմուտք։


== Բնակչություն ==


== Տնտեսություն ==
2010 թվականին ուներ 164 աշխատունակ (15-64 տարեկան) բնակիչ, որոնցից ակտիվ էին 121-ը, իսկ ոչ ակտիվները` 43։ Ակտիվության ցուցանիշը կազմում է 73,8 %։ 121 աշխատունակ մարդկանցից աշխատել է 108 անձ (59 տղամարդ և 49 կին)։ Գործազուրկ են եղել 13 անձ (7 տղամարդ և 6 կին)։ 43 անաշխատունակներից 6-ը եղել են աշակերտներ կամ ուսանողներ, 16-ը` թոշակառուներ, իսկ 21-ը չեն աշխատել տարբեր պատճառներով։


== Տես նաև ==
Սոմ գավառի համայնքների ցանկ


== Արտաքին հղումներ ==
INSEE


== Ծանոթագրություններ ==
Երբ բաժանում են կամուրջները

«Երբ բաժանում են կամուրջները» (ռուս.՝ «Когда разводят мосты»), խորհրդային գեղարվեստական ֆիլմ, որը նկարահանվել է «Լենֆիլմ» ստուդիայում 1962 թվականին։ Այն պատմում է աշխարհում իրենց գտնել փորձող երիտասարդների լարված որոնման մասին։


== Սյուժե ==
Ե՛վ վերջին քննությունը, և՛ ավարտական երեկոն, և՛ ուսուցիչների բարի պատգամները մնացել են ետևում։ Երեկվա 10-րդ դասարանցիների առաջ բացվել են բոլոր ճանապարհները։ Գարիկի համար ինչ պարզ է. նա ապագա ֆիզիկոս է։ Պարզ է նաև Բորիսին սպասվող ուղին․ նա հաջողությունների կհասնի կարիերայում։ Վալերկային դժգոհ է իր նախկին համադասարանցու հարմարվղականությունից, սակայն ֆիզիկայի բնագավառում է նա ունակություններ չունի․ ծովային ուսումնարանի քննությունների ժամանակ, որտեղ նրան գրավել էր հեռավոր ճանապարհորդությունների ռոմանտիկան, նա «տապալել» է հենց այդ քննությունը։
Բացի այդ, Վալերկան սիրահարվել է իր հարևանուհուն՝ Ինգային, որը, ավարտելով գրադարանային ինստիտուտը, չի ուզում գնալ գյուղ և հեշտ կյանքի հույսով մնացել է Լենինգրադում՝ քիչ-քիչ վաստակել փոքր խաբեբայությունների միջոցով։ Նրա պատճառով Վալերկան մի շարք հիմար արարքներ է կատարել. ծնողներին չասելով՝ մեկնել է Մոսկվա, հեռացել է թատրոնից, որտեղ սկսել էր աշխատել որպես լուսավորող։ Բայց Ինգան դեռևս Վալերկային վերաբերվում է որպես երեխայի։ Շուտով Վալերկայի բախտը բերում է. նրան հաջողվում աշխատանքի անցնել «Զյույդ Վեստ» ռոմանտիկ անունով նավում։ Բայց պարզվում է, որ «Զյույդ Վեստը» հզոր օվկիանոսային ջերմանավ չէ, այլ փոքրիկ հին նավահանգստային բուքսիր։
Շուտով «Զյույդ-Վեստն» իր նավապետ Ռիչարդի անփութության պատճառով վթարի է ենթարկվում։ Մի ամբողջ օր ծեր նավահանգստային աշխատավոր Վալերիի հայրն իր ընկերների հետ բարձրացնում է այն։ Եվ այդ ժամանակ Վալերկան որոշում է աշխատել այն նավահանգստում, ուր վաղուց կանչում էր հայրը Եվ նա որոշում է սովորել հեռակա կարգով։ Այդ մասին նա հայտնում է իր ընկերներին դպրոցի ավարտական երեկոյի ժամանակ, ուր նրան կանչել են նոր շրջանավարտներ։


== Դերերում ==


=== Գլխավոր դերեր ===
Վլադիմիր Եմելյանով – Վալերկայի հայրը
Վալենտինա Բելյաևա – Վալերկայայի մայրը, Աննա Միխայլովնա
Վլադիմիր Կոլոկոլցև – Վալերկա
Իյա Արեպինա – Ինգա
Լյուդմիլա Կովալյովա – Իրա
Յուրի Խազով – Գարիկ
Լեոնիդ Բիկով – Ռիչարդ
Եվգենի Կուդրյաշև – Տոլիկ, «Զյույդ-Վեստ» բուքսիրի բոցման
Ա. Տարասենկով – Բորիս


=== Դրվագներում ===
Վլադիմիր Չետվերիկով – Վալերիի դասընկերը (լուսագրերում նշված չէ)
Լյուդմիլա Բոլտրիկ, Լիլիա Գուրովա, Մ. Պոգորժելսկի, Պավել Պանկով
Ե. Գվոզդև, Տ. Կրավչենկո, Անատոլի Կիրիլով, Օսկար Լինդ
Նիկոլայ Մելնիկով, Նիկոլայ Մուրավյով, Լ. Մալինովսկայա


== Նկարահանող խումբ ==
Ռեժիսոր՝ Վիկտոր Սոկոլով
Սցենարի հեղինակ՝ Վասիլի Ակսյոնով
Օպերատորներ՝ Մոիսեյ Մագիդ, Լև Սոկոլսկի
Բեմադրող նկարիչ՝ Ալեքսանդր Բլեք
Կոստյումների նկարիչ՝ Դ. Մանե
Նկարիչ-գրիմարար՝ Վ. Գորյունով
Կոմպոզիտոր՝ Նադեժդա Սիմոնյան
Հնչյունային ռեժիսոր՝ Ալեքսանդր Բեքեր
Մոնտաժող՝ Վ. Միրոնովա
Բալետմայստեր՝ Ն. Դուդինսկայա
Խմբագիրներ՝ Ֆ. Ղուկասյան, Ս. Դեմիդենկո, Յ. Ռոխլին
Տնօրեն՝ Մ. Գենդենշտեյն


== Ծանոթագրություններ ==


== Արտաքին հղումներ ==
«Երբ կամուրջներ բաժանում են» «Հայրենական կինոյի հանրագիտարան» կայքում
Կոնտիլյանո

Կոնտիլյանո (իտալերեն՝ Contigliano), կոմունա Իտալիայում, գտնվում է Լացիո շրջանում՝ Ռիետի պրովինցիայում։
Բնակչությունը կազմում է 3408 մարդ, խտությունը՝ 64 մարդ/կմ2։ Տարածքը կազմում է 53 կմ2։ Փոստային ինդեքսը՝ 02043։ Հեռախոսային կոդը՝ 0746։


== Արտաքին հղումներ ==
Կոմունայի պաշտոնական կայքը (իտալ.)
Հռանդեա

Հռանդեա, պատմական վայր Ծոփաց աշխարհի Խարբերդի դաշտում։ Հայտնի է 62 թ. գարնանը տեղի ունեցած ճակատամարտով, որտեղ պարթևական կամ հայ-պարթևական զորքերը պարտության մատնեցին Պետոսի գլխավորած հռոմեական բանակը և պարտադրեցին անձնատուր լինել։ Հռոմեացի զինվորները ստիպված էին անցնել երեք նիզակներից կազմված անարգանքի «լծի» տակով, որը խայտառակություն էր նրանց համար։
64 թվականին այստող կնքվեց Հռանդեայի պայմանագիրը, որով ավարտվեց Հռոմեա-պարթևական պատերազմը (54–64)։


== Հղումներ ==
Մայնց

Մայնց (գերմ.՝ Mainz), քաղաք Գերմանիայում։ Բնակչությունը՝ 192 170 մարդ։
Ի պատիվ Մայնց քաղաքի կոչել են աստերոիդ՝ (766) Մոգունտիա, որը հայտնաբերվել է 1913 թվականի սեպտեմբերի 29-ին Ֆրանց Կայզերի կողմից Հայդելբերգում։ 
Մայնցը Գերմանիայի խոշորագույն մեդիակենտրոններից է։ Այստեղ գերմանացի գյուտարար Յոհան Գուտենբերգը հայտնագործեց ժամանակակից գրքի տպագրության տեխնիկան


== Քույր քաղաքներ ==
 Ռոդենգո, Իտալիա
 Դիժոն, Ֆրանսիա
 Վալենսիա, Իսպանիա
 Հայֆա, Իսրայել
 Էրֆուրտ, Գերմանիա
 Լուիսվիլ, ԱՄՆ


== Գործընկեր քաղաքներ ==
 Բաքու, Ադրբեջան
 Կիգալի, Ռուանդա


== Ծանոթագրություններ ==
Անտաս (Բաիա)

Անվան այլ կիրառումների համար տե՛ս՝ Անտաս (այլ կիրառումներ)Անտաս (պորտ.՝ Antas), համայնք Բրազիլիայում՝ Բաիա նահանգի կազմում։ Գտնվում է Բաիա նահանգի հյուսիսարևելյան մարզում։ Մտնում է Ռիբեյրա դու Պոմբալի գավառի կազմի մեջ։ Բնակչությունը կազմում է 11 838 մարդ՝ 2006 թվականի տվյալներով։ Գրավում է 383,991 կմ2 տարածք։ Բնակչության խտությունը՝ 30,8 մարդ/կմ²։


== Վիճակագրություն ==
Համախառն ներքին արդյունքը, 2003 թվականի դրությամբ, կազմում է 25.158.399,00 ռեալ (տվյալները՝ Բրազիլիայի աշխարհագրության և վիճակագրության ինստիտուտի)։
Համախառն ներքին արդյունքը մեկ շնչի հաշվով, 2003 թվականի դրությամբ, կազմում է 1.956,63 ռեալ (տվյալները՝ Բրազիլիայի աշխարհագրության և վիճակագրության ինստիտուտի)։
Մարդկային ներուժի զարգացման ինդեքսը, 2000 թվականի դրությամբ, կազմում է 0,632 (տվյալները՝ ՄԱԿ-ի զարգացման ծրագրի)։


== Աշխարհագրություն ==
Կլիման տեղանքում՝ կիսաանապատային է։
Մոժարի (գյուղ, Կրասնոկամսկի շրջան)

Անվան այլ կիրառումների համար տե՛ս՝ Մոժարի (այլ կիրառումներ)Մոժարի (ռուս.՝ Можары, բաշկիրերեն՝ Можары), գյուղ Ռուսաստանի Բաշկորտոստան հանրապետության Կրասնոկամսկի շրջանի կազմում։
Բնակչությունը 2009 թվականին գրանցված տվյալներով կազմում էր 425 մարդ։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)